NOVE PROVOKACIJE

Predsjednik Srbije i nekadašnji Šešeljev suradnik Aleksandar Vučić rekao je da je bio meta napada Hrvatske jer je djeci rekao da navijaju za veće klubove, kao što su Crvena Zvezda ili Partizan.

"Zvezda ili Partizan su veliki klubovi, veći od Dinama, Hajduka ili drugih hrvatskih klubova. Treba li djeci zabraniti da navijaju za veće ili srpske klubove? Napravili su temu od toga, ali nisu od ustaških znakova u Jasenovcu", izjavio je Vučić sarkastično dodajući da očekuje da ga zbog toga pozovu u Haag.

Podsjetimo, Vučić je u svojoj rezidenciji u Beogradu nedavno ugostio djecu iz Hrvatske, polaznike ljetne škole 'Sveti Sava'.

S hrvatskom djecom pričao je i o nogometu te je jednog dječaka pitao za koga navija.

Dječak mu je odgovorio: 'Za Rijeku', što Vučiću baš i nije sjelo pa mu je rekao da mora navijati za neki veći klub - Crvenu zvezdu ili Partizan.